stanford-oval/wikipedia huggingface dataset:
רוי הצ'ימורה
נעורים וקריירת מכללות

הצ'ימורה נולד בעיר טויאמה שביפן, לאם יפנית ואב בניני. בשנת 2013, בגיל 16, הוביל את קבוצת הכדורסל של "תיכון מייסיי" אשר בסנדאי לזכייה באליפות התיכונים של יפן, כשקלע 32 נקודות במשחק הגמר. בשנתיים הבאות זכה עם הקבוצה פעמיים נוספות באליפות התיכונים, כולל תצוגה של 34 נקודות ו-19 ריבאונדים במשחק הגמר של עונת 2014/2015.
בשנת 2016 עבר הצ'ימורה לארצות הברית, לקראת לימודיו באוניברסיטת גונזגה שבמדינת וושינגטון. כשחקן קבוצת הכדורסל של האוניברסיטה, ב-16 במרץ 2017 שותף לדקה אחת במשחק מול אוניברסיטת המדינה של דקוטה הדרומית, ובכך הפך לשחקן היפני הראשון אי פעם אשר משתתף בטורניר אליפות המכללות בכדורסל. במהלך עונתו הראשונה בגונזגה מיעט לשחק, וקלע 2.6 נקודות למשחק בלבד, בזמן שקבוצתו העפילה לגמר טורניר המכללות לראשונה בתולדותיה.
בעונת 2017/2018 הציג שיפור משמעותי ושימש כ"שחקן השישי" של הקבוצה, עם ממוצעים של 11.6 נקודות ו-4.7 ריבאונדים מהספסל. בעונתו השלישית הפך לקלעי המוביל של גונזגה, עם 19.7 נקודות למשחק, ולצד ברנדון קלארק הוביל את הקבוצה לשלב רבע גמר טורניר אליפות המכללות (NCAA Elite Eight), בפעם הרביעית בלבד בתולדות המועדון. במשחק שמינית הגמר קלע הצ'ימורה 22 נקודות, אך קבוצתו הפסידה מול אוניברסיטת טקסס טק בתוצאה 69–75. בסיום העונה זכה בתואר השחקן המצטיין של המחוז המערבי (WCC Player of the Year), ונבחר לחמישיית העונה של ליגת המכללות (First-team All-American).
קריירת משחק ב-NBA

בדראפט ה-NBA 2019 נלקח הצ'ימורה בבחירה התשיעית, על ידי וושינגטון ויזארדס. בכך הפך ליפני השני אי פעם אשר נבחר בדראפט ה-NBA, אחרי יסוטאקה אוקיאמה, אשר נלקח בבחירה ה-171 של דראפט 1981. לאורך עונתו הראשונה בוושינגטון פתח הצ'ימורה בכל 48 המשחקים בהם שותף, רשם ממוצעים של 13.5 נקודות ו-6.1 ריבאונדים למשחק, ונבחר לחמישיית הרוקיז השנייה של העונה.
בעונתו השנייה לא פתח במשחקים הראשונים של הוויזארדס עקב דלקת עיניים. במשחקו הראשון בעונה הסדירה קלע רוי 17 נקודות, מסר 3 אסיסטים ולקח 5 ריבאונדים בהפסד קבוצתו לשיקגו בולס.
נבחרת יפן

בשנת 2013 השתתף הצ'ימורה בטורניר אליפות אסיה עד גיל 16, כחבר נבחרת יפן, והוביל אותה לזכייה במדליית הארד עם ממוצעים של 22.8 נקודות, 12.6 ריבאונדים ו-2.8 חסימות למשחק. שנה לאחר מכן, בטורניר גביע העולם בכדורסל עד גיל 17, הוביל את כל השחקנים המשתתפים עם ממוצע של 22.6 נקודות למשחק. בגביע העולם בכדורסל עד גיל 19 לשנת 2017 שוב היה השחקן המוביל של נבחרתו, וסיים במקום השני בטורניר בממוצע נקודות למשחק (20.6), ובמקום השלישי בממוצע ריבאונדים למשחק (11.0).
לקראת טורניר מוקדמות גביע העולם בכדורסל 2019, אשר נערך בשנים 2018–2019, הצטרף הצ'ימורה לנבחרת יפן הבוגרת. בארבעת המשחקים בהם שותף בטורניר קלע 21.5 נקודות בממוצע למשחק עבור נבחרתו, אשר העפילה לגביע העולם עם מאזן של 8 ניצחונות ו-4 הפסדים. בטורניר גביע העולם עצמו קלע הצ'ימורה 13.3 נקודות בממוצע למשחק, אך נבחרתו סיימה במקום ה-31 בלבד (מתוך 32 נבחרות).
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אוניברסיטת גונזגה | 28 | 0 | 4.6 | 0.528 | 0.286 | 0.542 | 1.4 | 0.1 | 0.2 | 0.1 | 2.6 |
| 2017/2018 | אוניברסיטת גונזגה | 37 | 2 | 20.7 | 0.568 | 0.192 | 0.795 | 4.7 | 0.6 | 0.5 | 0.5 | 11.6 |
| 2018/2019 | אוניברסיטת גונזגה | 37 | 37 | 30.2 | 0.591 | 0.417 | 0.739 | 6.5 | 1.5 | 0.9 | 0.7 | 19.7 |
| קריירה | קריירה | 102 | 39 | 19.7 | 0.579 | 0.316 | 0.746 | 4.4 | 0.8 | 0.6 | 0.5 | 12.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | וושינגטון | 48 | 48 | 30.1 | 0.466 | 0.287 | 0.829 | 6.1 | 1.8 | 0.8 | 0.2 | 13.5 |
| 2020/2021 | וושינגטון | 57 | 57 | 31.5 | 0.478 | 0.328 | 0.770 | 5.5 | 1.4 | 0.8 | 0.1 | 13.8 |
| 2021/2022 | וושינגטון | 42 | 13 | 22.5 | 0.491 | 0.447 | 0.697 | 3.8 | 1.1 | 0.5 | 0.2 | 11.3 |
| 2022/2023 | וושינגטון | 30 | 0 | 24.3 | 0.488 | 0.337 | 0.759 | 4.3 | 1.2 | 0.4 | 0.4 | 13.0 |
| 2022/2023 | ל.א. לייקרס | 33 | 9 | 22.4 | 0.485 | 0.296 | 0.721 | 4.7 | 0.7 | 0.2 | 0.4 | 9.6 |
| קריירה |  | 210 | 127 | 26.9 | 0.480 | 0.347 | 0.770 | 5.0 | 1.3 | 0.6 | 0.2 | 12.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון | 5 | 5 | 34.6 | 0.617 | 0.600 | 0.583 | 7.2 | 1.0 | 0.4 | 0.2 | 14.8 |
| 2022/2023 | ל.א. לייקרס | 16 | 1 | 24.3 | 0.557 | 0.487 | 0.882 | 3.6 | 0.6 | 0.5 | 0.3 | 12.2 |
| קריירה |  | 21 | 6 | 26.7 | 0.573 | 0.519 | 0.804 | 4.5 | 0.7 | 0.5 | 0.2 | 12.8 |
הערות שוליים

↑  הצ'ימורה מוכן לעשות היסטוריה עבור יפן ב-NBA, באתר הניו יורק טיימס, 20 ביוני 2019
↑  הצ'ימורה מוביל את תיכון מייסיי לזכייה שלישית ברציפות באליפות התיכונים, באתר japantimes.co.jp
↑  הצ'ימורה מתחייב לאוניברסיטת גונזגה, באתר קבוצת האוניברסיטה, 21 בנובמבר 2015
↑  יפן תצפה בפיינל פור לראות את הצ'ימורה, באתר foxsports.com,‏ 30 במרץ 2017
↑  סטטיסטיקות המכללות של הצ'ימורה, באתר sports-reference.com
↑  סטטיסטיקות המשחק בין גונזגה לטקסס טק, באתר sports-reference.com
↑  ביוגרפיה, באתר קבוצת אוניברסיטת גונזגה
↑  רשימת הנבחרים בדראפט 2019, באתר basketball-reference.com
↑  הצ'ימורה הופך ליליד יפן הראשון שנלקח בדראפט ה-NBA, באתר ספורטס אילוסטרייטד, 20 ביוני 2019
↑  המובילים הסטטיסטיים של גביע העולם בכדורסל עד גיל 17 לשנת 2014, באתר פיב"א
↑  המובילים הסטטיסטיים של גביע העולם בכדורסל עד גיל 19 לשנת 2017, באתר פיב"א
↑  סטטיסטיקות במוקדמות גביע העולם בכדורסל 2019, באתר פיב"א
↑  פרופיל בגביע העולם 2019, באתר פיב"א
נורמן פאוול

| --- | --- |

פאוול במדי קבוצת טורונטו ראפטורס, 2019
 לידה:  25 במאי 1993 (בן 31) סן דייגו שבקליפורניה, ארצות הברית
 עמדה:  קלע
 גובה:  1.93 מטר
 מספר:  24
 מכללה:  UCLA
 דראפט:  בחירה מספר 46, 2015 מילווקי באקס
 קבוצות כשחקן
 2015–2021   2015–2016   2021–2022   2022–:  טורונטו ראפטורס   ←ראפטורס 905   פורטלנד טרייל בלייזרס   לוס אנג'לס קליפרס
 הישגים כשחקן
 זכייה באליפות ה-NBA‏ (2019)
נורמן וילמנקלבר פאוול (באנגלית: Norman Wilmancalber Powell; נולד ב-25 במאי 1993) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדת הקלע.
קריירת מכללות

פאוול נולד וגדל בסן פרנסיסקו שבקליפורניה, ובשנת 2011 החל ללמוד באוניברסיטת קליפורניה בלוס אנג'לס ("UCLA"). בעונתו השלישית בקבוצת הכדורסל של האוניברסיטה הפך לשחקן חמישייה קבוע וקלע 11.4 נקודות בממוצע למשחק עבור קבוצתו, אשר העפילה לשלב שמינית גמר טורניר אליפות המכללות לראשונה מאז 2008. בעונתו האחרונה ב-UCLA,‏ 2014/2015, היה הקלע הבולט של הקבוצה עם ממוצע של 16.4 נקודות למשחק. בטורניר אליפות המכללות הוביל את הקבוצה, לצד קוון לוני, להופעה נוספת בשמינית הגמר, אך קבוצתו הפסידה מול אוניברסיטת גונזגה בתוצאה 62–74. בסיום העונה נבחר פאוול לחמישיית העונה של "מחוז Pac-12". ממוצעיו הכוללים לאורך קריירת המכללות הם 9.8 נקודות, 3.0 ריבאונדים ו-1.5 אסיסטים למשחק.
קריירה מקצועית > טורונטו ראפטורס

בדראפט ה-NBA 2015 נלקח פאוול בבחירה ה-46 על ידי מילווקי באקס, אך מיד הועבר בטרייד לטורונטו ראפטורס. לאורך עונת הרוקי שלו נשלח מספר פעמים לקבוצת הבת של הראפטורס מליגת הפיתוח, ראפטורס 905, וקלע במדיה 24.9 נקודות בממוצע למשחק. כשחקן טורונטו ראפטורס שותף ב-49 משחקים, קלע 5.6 נקודות למשחק וסייע לה לרשום את מאזן העונה הסדירה הטוב בתולדותיה, 56–26. במשחק האחרון של העונה הסדירה קבע פאוול שיא קריירה של 30 נקודות מול ברוקלין נטס. בפלייאוף 2016 העפילו הראפטורס לגמר האזור המזרחי, לראשונה בתולדות המועדון, בטרם הפסידו לקליבלנד קאבלירס (2–4).
באוקטובר 2017 חתם על הארכת חוזה בטורונטו, אשר נכנסה לתוקף בתחילת עונת 2018/2019, ל-4 עונות עבור כ-42 מיליון דולר.
בפלייאוף 2019 סייע לטורונטו להעפיל לגמר ה-NBA, לראשונה בתולדותיה, לאחר שגברה על מילווקי באקס (4–2) בסדרת גמר המזרח. לאורך הסדרה מול מילווקי היה פאוול הקלעי הרביעי של קבוצתו, עם ממוצע של 12.3 נקודות בממוצע למשחק. בסדרת הגמר גברה טורונטו על גולדן סטייט ווריורס, וזכתה באליפות ה-NBA הראשונה בתולדותיה.
בעונת 2019/2020 פרץ עם שיא קריירה של 16.0 נקודות בממוצע למשחק, כשחקן ספסל בטורונטו, וסייע לקבוצה להשיג את המאזן השני בטיבו באזור המזרחי. במשחק מול הווריורס ב-5 במרץ 2020, שיפר פאוול את שיאו האישי כשקלע 37 נקודות, בניצחון קבוצתו בתוצאה 121–113. בפלייאוף 2020 המשיך להציג יכולת טובה, עם 13.4 נקודות למשחק, אך הראפטורס הודחו כבר בסיבוב השני, על ידי בוסטון סלטיקס.
קריירה מקצועית > פורטלנד טרייל בלייזרס

ב-25 במרץ 2021 הועבר פאוול בטרייד לפורטלנד טרייל בלייזרס. בתמורה קיבלו הראפטורס את רודני הוד ואת גארי טרנט הבן.
ב-6 באוגוסט 2021 חתם פאוול על הארכת חוזה ל-5 שנים בתמורה ל-90 מיליון דולר.
קריירה מקצועית > לוס אנג'לס קליפרס

ב-4 בפברואר 2022 הועבר פאוול בטרייד ללוס אנג'לס קליפרס ביחד עם רוברט קובינגטון בתמורה לאריק בלדסו, קיון ג'ונסון, ג'סטיס וינסלו ובחירת דראפט בסיבוב השני.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | טורונטו | 49 | 24 | 14.8 | 0.424 | 0.404 | 0.811 | 2.3 | 1.0 | 0.6 | 0.2 | 5.6 |
| 2016/2017 | טורונטו | 76 | 18 | 18.0 | 0.449 | 0.324 | 0.792 | 2.2 | 1.1 | 0.7 | 0.2 | 8.4 |
| 2017/2018 | טורונטו | 70 | 18 | 15.2 | 0.401 | 0.285 | 0.821 | 1.7 | 1.3 | 0.5 | 0.2 | 5.5 |
| 2018/2019 | טורונטו | 60 | 3 | 18.8 | 0.483 | 0.400 | 0.827 | 2.3 | 1.5 | 0.7 | 0.2 | 8.6 |
| 2019/2020 | טורונטו | 52 | 26 | 28.4 | 0.495 | 0.399 | 0.843 | 3.7 | 1.8 | 1.2 | 0.4 | 16.0 |
| 2020/2021 | טורונטו | 42 | 31 | 30.4 | 0.498 | 0.439 | 0.865 | 3.0 | 1.8 | 1.1 | 0.2 | 19.6 |
| 2020/2021 | פורטלנד | 27 | 27 | 34.4 | 0.443 | 0.361 | 0.880 | 3.3 | 1.9 | 1.3 | 0.4 | 17.0 |
| 2021/2022 | פורטלנד | 40 | 39 | 33.3 | 0.456 | 0.406 | 0.803 | 3.3 | 2.1 | 1.0 | 0.4 | 18.7 |
| 2021/2022 | קליפרס | 5 | 2 | 25.0 | 0.508 | 0.542 | 0.857 | 2.8 | 2.8 | 0.4 | 0.8 | 21.4 |
| 2022/2023 | קליפרס | 60 | 8 | 26.1 | 0.479 | 0.397 | 0.812 | 2.9 | 1.8 | 0.8 | 0.3 | 17.0 |
| קריירה |  | 481 | 196 | 22.8 | 0.465 | 0.386 | 0.827 | 2.6 | 1.5 | 0.8 | 0.3 | 12.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | טורונטו | 18 | 3 | 11.4 | 0.386 | 0.269 | 0.875 | 1.5 | 0.3 | 0.7 | 0.1 | 3.8 |
| 2016/2017 | טורונטו | 9 | 5 | 25.2 | 0.427 | 0.441 | 0.833 | 3.1 | 1.6 | 1.1 | 0.3 | 11.7 |
| 2017/2018 | טורונטו | 6 | 0 | 6.7 | 0.286 | 0.143 | 0.750 | 0.3 | 0.3 | 0.0 | 0.0 | 2.0 |
| 2018/2019 | טורונטו | 23 | 0 | 15.9 | 0.444 | 0.387 | 0.737 | 2.2 | 1.1 | 0.4 | 0.0 | 6.5 |
| 2019/2020 | טורונטו | 11 | 0 | 24.8 | 0.490 | 0.423 | 0.793 | 2.4 | 1.0 | 0.5 | 0.3 | 13.4 |
| 2020/2021 | פורטלנד | 6 | 6 | 36.0 | 0.500 | 0.385 | 0.889 | 2.2 | 2.0 | 0.8 | 1.0 | 17.0 |
| 2022/2023 | קליפרס | 5 | 3 | 33.4 | 0.474 | 0.406 | 0.774 | 3.0 | 2.2 | 0.8 | 0.4 | 21.8 |
| קריירה |  | 78 | 17 | 19.2 | 0.451 | 0.385 | 0.805 | 2.1 | 1.1 | 0.6 | 0.2 | 8.9 |
הערות שוליים

↑  סטטיסטיקות המכללות של פאוול, באתר sports-reference.com
↑  רשימת הנבחרים בדראפט 2015, באתר basketball-reference.com
↑  פאוול נשלח בטרייד לטורונטו, באתר Fox Sports,‏ 26 ביוני 2015
↑  סטטיסטיקות המשחק בין טורונטו לברוקלין, באתר basketball-reference.com
↑  פאוול חותם על הארכת חוזה בטורונטו, באתר ESPN‏, 5 באוקטובר 2017
↑  סטטיסטיקות הסדרה בין טורונטו למילווקי, באתר basketball-reference.com
↑  סיכום המשחק בין הראפטורס לווריורס, באתר ESPN,‏ 6 במרץ 2020
גרייסון אלן

| --- | --- |

גרייסון אלן, 2021
 לידה:  8 באוקטובר 1995 (בן 29) ג'קסונוויל, פלורידה, ארצות הברית
 עמדה:  קלע
 גובה:  1.93 מטרים
 מספר:  8
 מכללה:  אוניברסיטת דיוק
 דראפט:  בחירה מספר 21, 2018 יוטה ג'אז
 קבוצות כשחקן
 2018–2019 2019–2021 2021–2023 2023–:  יוטה ג'אז ממפיס גריזליס  מילווקי באקס  פיניקס סאנס
 הישגים כשחקן
 זכייה בטורניר אליפות המכללות (2015)
גרייסון ג'יימס אלן (באנגלית: Grayson James Allen; נולד ב-8 באוקטובר 1995) הוא כדורסלן אמריקאי, המשחק בקבוצת פיניקס סאנס מליגת ה-NBA, בעמדת הקלע.
קריירת תיכונים ומכללות

אלן נולד וגדל בעיר ג'קסונוויל שבפלורידה. בשנת 2013 הוביל את קבוצת הכדורסל של "תיכון פרובידנס" לזכייה באליפות ליגת התיכונים של פלורידה, ושנה לאחר מכן הוזמן להשתתף במשחק מקדונלד'ס אול-אמריקן. במחצית משחק הראווה זכה בתחרות ההטבעות, לאחר שביצע הטבעה מעל חברו ג'אליל אוקפור.
בשנת 2014 החל ללמוד באוניברסיטת דיוק, והצטרף לקבוצת הכדורסל שלה יחד עם אוקפור, ג'סטיס וינסלו וטיוס ג'ונס. בעונתו הראשונה עם ה"בלו דבילס" זכתה הקבוצה בטורניר אליפות המכללות בפעם החמישית בתולדותיה; לאחר שקלע 4.0 נקודות בממוצע למשחק לאורך אותה עונה, קלע אלן 16 נקודות במשחק הגמר מול אוניברסיטת ויסקונסין, בו ניצחה דיוק בתוצאה 68–63. בעונת 2015/2016, לאחר עזיבת כוכבי הקבוצה ל-NBA, היה אלן הקלעי המוביל של דיוק, עם ממוצע של 21.6 נקודות למשחק. על אף יכולתו הגבוהה, לצד ברנדון אינגרם, הודחו הבלו דבילס כבר בשלב שמינית הגמר של טורניר המכללות. בשתי העונות הבאות שיתף פעולה עם שחקני ה-NBA לעתיד ג'ייסון טייטום, לוק קנארד, ונדל קרטר ומרווין באגלי, וקלע 15.0 נקודות בממוצע למשחק.
לאורך קריירת המכללות שלו ביצע אלן עבירות גסות רבות, אשר הקנו לו תדמית של "שחקן מלוכלך". בדצמבר 2016, לאחר עבירה בלתי ספורטיבית שביצע במשחק מול וירג'יניה טק, הושעה אלן על ידי המאמן מייק ששבסקי, ונלקח ממנו תואר הקפטן של הקבוצה.
קריירת משחק מקצועית > יוטה ג'אז

בדראפט ה-NBA‏ 2018 נבחר אלן בבחירה ה-21, על ידי יוטה ג'אז. במשחק האחרון של עונת הרוקי שלו, מול לוס אנג'לס קליפרס, שותף אלן ב-41 דקות, וקבע שיאים עונתיים של 40 נקודות, 7 ריבאונדים ו-4 אסיסטים. ב-37 המשחקים הקודמים של אותה עונה קלע 4.6 נקודות בממוצע למשחק בלבד.
קריירת משחק מקצועית > ממפיס גריזליס

לקראת עונת 2019/2020 הועבר אלן בטרייד לממפיס גריזליס, יחד עם ג'יי קראודר, קייל קורבר, דריוס בייזלי ובחירת דראפט עתידית, בתמורה למייק קונלי.
קריירת משחק מקצועית > מילווקי באקס

באוגוסט 2021 הועבר בטרייד למילווקי באקס, תמורת סם מריל ושתי בחירות דראפט עתידיות.
קריירת משחק מקצועית > פיניקס סאנס

ב-27 בספטמבר 2023 עבר לפיניקס סאנס בטרייד משולש שכלל גם בתוכו את דמיאן לילארד שעבר אל המילווקי באקס, דיאנדרה אייטון שעבר לפורטלנד, ויוסוף נורקיץ' שעשה את הדרך ההפוכה ביחד עם נסיר ליטל וקיאון ג'ונסון ועוד שמות נוספים שנכללו בטרייד.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | יוטה | 38 | 2 | 10.9 | 0.376 | 0.323 | 0.750 | 0.6 | 0.7 | 0.2 | 0.2 | 5.6 |
| 2019/2020 | ממפיס | 38 | 0 | 18.9 | 0.466 | 0.404 | 0.867 | 2.2 | 1.4 | 0.3 | 0.1 | 8.7 |
| 2020/2021 | ממפיס | 50 | 38 | 25.2 | 0.418 | 0.391 | 0.868 | 3.2 | 2.2 | 0.9 | 0.2 | 10.6 |
| 2021/2022 | מילווקי | 66 | 61 | 27.3 | 0.448 | 0.409 | 0.865 | 3.4 | 1.5 | 0.7 | 0.3 | 11.1 |
| 2022/2023 | מילווקי | 72 | 70 | 27.4 | 0.440 | 0.399 | 0.905 | 3.3 | 2.3 | 0.9 | 0.2 | 10.4 |
| 2023/2024 | פיניקס | 75 | 74 | 33.5 | 0.499 | 0.461 | 0.878 | 3.9 | 3.0 | 0.9 | 0.6 | 13.5 |
| קריירה |  | 339 | 245 | 25.6 | 0.452 | 0.412 | 0.866 | 3.0 | 2.0 | 0.7 | 0.3 | 10.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | יוטה | 2 | 0 | 7.0 | 0.286 | 0.000 | 0.714 | 0.5 | 0.0 | 0.0 | 0.0 | 4.5 |
| 2020/2021 | ממפיס | 5 | 0 | 23.2 | 0.364 | 0.381 | 0.000 | 2.6 | 0.2 | 0.4 | 0.2 | 6.4 |
| 2021/2022 | מילווקי | 12 | 5 | 25.4 | 0.451 | 0.396 | 0.636 | 2.9 | 1.3 | 0.7 | 0.3 | 8.3 |
| 2022/2023 | מילווקי | 5 | 5 | 29.8 | 0.463 | 0.483 | 0.857 | 2.4 | 1.8 | 0.4 | 0.0 | 11.6 |
| 2023/2024 | פיניקס | 2 | 2 | 21.5 | 0.200 | 0.200 | 1.000 | 4.0 | 1.0 | 0.5 | 0.0 | 3.5 |
| קריירה |  | 26 | 12 | 24.1 | 0.423 | 0.396 | 0.733 | 2.7 | 1.0 | 0.5 | 0.2 | 7.9 |
הערות שוליים

↑  אלן זכה בתחרות ההטבעות של משחק מקדונלד'ס אול-אמריקן, באתר Yahoo!‎,‏ 2 באפריל 2014
↑  סיכום משחק הגמר בין דיוק לוויסקונסין, באתר ESPN,‏ 7 באפריל 2015
↑  הסטטיסטיקות של אלן בליגת המכללות, באתר sports-reference.com
↑  אלן לא לומד לקח, באתר sbnation.com,‏ 12 ביולי 2019
↑  אלן הושעה ונלקח ממנו תואר הקפטן, באתר ספורטס אילוסטרייטד, 31 בדצמבר 2016
↑  רשימת הנבחרים בדראפט 2018, באתר basketball-reference.com
↑  סיכום המשחק בין הג'אז לקליפרס, באתר ESPN,‏ 11 באפריל 2019
↑  ממפיס מצרפת את אלן, קראודר, קורבר ובייזלי, באתר הקבוצה, 6 ביולי 2019
קתרין ביומונט

| --- | --- |

 לידה:  27 ביוני 1938 (בת 86) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1944 
 מקום לימודים:  אוניברסיטת דרום קליפורניה 
 בן או בת זוג:  אלן לווין (1981–?) 
 מספר צאצאים:  2 
 פרסים והוקרה:  אגדות דיסני (1998) 
 http://kathrynbeaumont.com
 פרופיל ב-IMDb
 
קתרין ביומונט (באנגלית: Kathryn Beaumont; נולדה ב-27 ביוני 1938) היא שחקנית ואשת חינוך בריטית-אמריקאית.
ביוגרפיה

ביומונט נולדה בלונדון, אמה הייתה רקדנית ואביה היה זמר.
ב-1944 היא ביצעה את הופעתה הקולנועית הראשונה בתפקיד קטן ללא קרדיט בסרט "It Happened One Sunday", כתוצאה מכך הוצא לה חוזה מחברת ההפקות מטרו גולדווין מאייר, מה שהוביל אותה להופיע בסרט "On an Island with You" עם סיד צ'ריס.
היא עברה לגור בלוס אנג'לס ולאחר המעבר בחברת וולט דיסני החלו לחפש אחר מדבבת בריטית לתפקיד אליס בסרט "עליסה בארץ הפלאות", היא נבחנה וקיבלה את התפקיד, לאחר מכן דיסני ליהקו אותה גם לתפקיד וונדי ב"פיטר פן", בנוסף לדיבוב בשני תפקידים אלה היא גם שימשה כמודל אנושי עבור המנפישים ביצירת הסרט.
היא סיימה תואר בחינוך באוניברסיטת דרום קליפורניה ועבדה כמורה בבית ספר יסודי לוס אנג'לס.
ב-1998 קיבלה את התואר אגדת דיסני.
ב-2003 דיבבה בסרט "על כלבים וגנבים 2: הרפתקאות פאטץ' בלונדון".
ב-2023 שבה לדבב את אליס כדיבוב אורח בסדרת הטלוויזיה "אליס במאפיית הפלאות", אשר עוקבת אחר נינתה של הדמות.
רבקה רז (סופרת)

ערך זה עוסק בסופרת. אם התכוונתם לזמרת, ראו .
| --- | --- |

 לידה:  9 בדצמבר 1936 (בת 87) הוד השרון, פלשתינה (א"י)
 מדינה:  ישראל 
 שפות היצירה:  עברית 
 פרסים והוקרה:  פרס היצירה לסופרים עבריים  פרס אקו"ם 
 
רבקה רז (נולדה ב-9 בדצמבר 1936) היא סופרת, משוררת, מתרגמת ועיתונאית ישראלית.
ביוגרפיה

רבקה רז נולדה וגדלה בהוד השרון (לשעבר רמתיים). נולדה לאם שעלתה מפולניה ואב שעלה מרוסיה, זוג חלוצים שהגיעו לארץ ממניעים ציוניים.
את לימודי התיכון עשתה רז ב"כצנלסון" בכפר סבא. עם סיום שירותה הצבאי עשתה תואר ראשון באוניברסיטת תל אביב בספרות עברית ותנ"ך. למדה אנגלית וספרות אנגלית בלונדון ועשתה תואר שני בספרות אנגלית ובכתיבה יוצרת באוניברסיטת ברוקלין בניו יורק.
רז שהתה שנה בפריז ושנה בדבלין שבאירלנד. משם נדדה דרך לונדון ושהתה מספר שנים בנורווגיה, שם לימדה ספרות עברית באוניברסיטת אוסלו וכתבה מאמרים על ספרות עברית בעיתון הנפוץ "Aftenposten" באוסלו. בהמשך שהתה בשוודיה, דנמרק והולנד. בהולנד (1970-1965) לימדה באוניברסיטת חרונינגן וכתבה מאמרים לעיתונים Dagbladet ,Rotterdam Courant & ולמגזינים Vrei Nederland & Zero.
ב-1970, אחרי שהות של חמש שנים באמסטרדם, חזרה לישראל יחד עם בן-זוגה, הבמאי איזי אברהמי. כאן כתבו שניהם את הטקסט והפזמונים למחזמר והאנטי-מלחמתי "קפוץ", בליווי מוזיקה של דני סנדרסון, עם הזמר עוזי פוקס ועם יוסי אלפי בתפקיד ראשי. המחזמר עורר סקנדל לאומי בשל המסר האנטי מלחמתי וסצנת העירום המסיימת את המחזמר. בצפת התכתשו מפגינים דתיים עם השחקנים, ובאולם נוגה ביפו המשטרה הייתה צריכה להתערב כדי למנוע אלימות.
במרץ 1971 עברה לניו יורק ולימדה אנגלית וכתיבה יוצרת בסיטי קולג', קווינס קולג', והנטר קולג' בניו יורק ובאוניברסיטת הופסטרה בלונג איילנד. כמו כן, משנת 1978 היא מלמדת ספרות אנגלית באוניברסיטת פייס (PACE) בניו-יורק. בשנים האחרונות היא מלמדת שם גם באמצעות כיתות מקוונות, בקו אווירי תל אביב – ניו יורק.
ב-1991, במהלך מלחמת המפרץ, ולרגל עבודתה ככתבת תרבות ואמנות ל"ידיעות אמריקה", פגשה את המלחין בן-ציון אורגד, חתן פרס ישראל למוזיקה, עמו חייתה בצוותא עד יום מותו בשנת 2006. יחד יצרו את היצירה המוזיקלית "קולות", (2001) עם טקסט מתוך "בצלם אישה" של רז ומוזיקה לקלרינט של אורגד. היצירה בוצעה בעברית ובאנגלית.
מראשית שנות התשעים היא מחלקת את זמנה בין ישראל וניו-יורק. רז הנחתה סדנאות לכתיבה יוצרת בירושלים (בית הקונפדרציה, 2000-1993 ובבית שמואל, 2012-2001). היא מנחה סדנאות לכתיבה יוצרת בתל אביב ובניו-יורק.
ספריה ראו אור בארץ, בארצות הברית, בספרד, בשווייץ ובהולנד.
כתבותיה בנושאי אמנות, תיאטרון וספרות הופיעו במגזינים "שבעה ימים" ו"ידיעות אמריקה" של ידיעות אחרונות בניו יורק, בכתבי העת לאמנות "סטודיו", "ארבע על חמש" ו"טרמינל", במוספי התרבות של “Rotterdam Courant”, “Zero Magazine”, בהולנד, ו“Aftenposten” בנורווגיה. סיפוריה הופיעו ב"קשת", ב"עתון 77", ב"מאזנים", ב"שבו" וב"גג".
ספריה של רז נכתבים הן באנגלית והן בעברית. היא כתבה שני מדריכים לכתיבה יוצרת – "הסופר שבפנים" ו"לרוץ עם מילים".
ספרה "ההר" הומחז בבימוי רנה ירושלמי והועלה על ידה בתור הצגת יחיד באוניברסיטת ניו יורק (1985).
המופע "קולות", לקוראת ולקלרינט, המבוסס על טקסט מתוך "בצלם אשה", הועלה על הבמה עם מוזיקה של בן ציון אורגד, בביצוע של מירה זכאי, בקריאה, ואביגייל ארנהיים בקלרינט. ב-2006 בוצעה היצירה בקריאה של חיותה דביר ויונתן הדס בקלרינט.
אופרה על פי המהדורה האנגלית של ספרה "מא' עד ת'", (יצא לאור באמסטרדם באנגלית 1969) בחמש שפות, עם מוזיקה פרי עטו של המלחין האיטלקי ברונו מאדרנה (הוצגה בטלוויזיה ההולנדית NOS, ‏1969) וייצגה את הולנד בתחרות הבינלאומית באיטליה באותה שנה. "מא ועד ת" הועלתה על הבמה בדרמשטאדט, גרמניה (1970).
בתחילת שנות ה-80 התחילה לעסוק באמנות כשהיא משתמשת בספריה כחומר פיסולי. הציגה מספר תערוכות יחיד, "פיסול בספרים" בניו יורק, בתל אביב, ובאמסטרדם.
פרסים

2009 - פרס אקו"ם ליצירה בעילום שם עבור ספרה "אני הולך למות, הוא אמר".
2001 - פרס היצירה לסופרים ומשוררים.
1995 - פרס אקו"ם ליצירה בעילום שם עבור ספרה "דרך מילים באישה".
1995, 2002, 2009 - מענק קרן יהושע רבינוביץ לאמנויות תל אביב.
ספריה > ספרים למבוגרים

אני, חבקוק (תל אביב, טוטם ספרים, 2023)
אני הולך למות, הוא אמר, (בני ברק: ספרית פועלים, תשע"א 2011)
ארץ העצמות הפורחות, (תל אביב: סדרת ריתמוס לשירה, הקיבוץ המאוחד, 2002) עריכה - לאה שניר.
ההר (תל אביב: פרוזה אחרת, עם עובד, תשמ"ח 1988). (מהדורה שנייה, 2001); ביתן.
The Mountain (Staten Island, N.Y.: Lintel, 1982)
בעונה החמישית - סיפור אהבתם של תום וג'והן, אנט וננט (תל אביב: ביתן, תשנ"ח 1998) איורים - רינה גינוסר.
The Fairy Tales of My Mind: or, The love story of Tom and John and Annette and Nanette / ill. by Rafa (New York: Lintel, 1978)
Al Janja Publishers, Madrid, 1985.
הטרילוגיה הפואטית מחיי אישה, כתובה בפרוזה מצומצמת:
I. אשה בגוף ראשון (תל אביב: ביתן, תשנ"ה 1995) <רישומים - חנה קיי>.
II. דרך מילים באשה (תל אביב: ביתן, תשנ"ו 1996) <רישומים - מנשה קדישמן>
III. בצלם אשה (תל אביב: ביתן, תשנ"ח 1998) <צילומים - מרגלית מנור> <פרוזה שירית> .
מא' ועד ת',
From A to Z / illustrations - Willem (Amsterdam: Thomas Rap, 1969)
בגרמנית:
1970 ,Zurcher Verlag, Bern, Swizerland
ספריה > מדריכים לכתיבה יוצרת

הסופר שבפנים: מדריך לכתיבה יוצרת (תל אביב: ביתן, תשנ"ג 1993)
The Writer Within: A Guide for Everyone Who Wants to Write
, Michael Druks (Illustrator)
1st Book Library (January 1, 2002)
לרוץ עם מילים (תל אביב: ביתן, תש"ס 2000).
ספריה > ספרי עיון

From Moscow to Jerusalem. Shengold Publishers, New York, 1976
Simon de Beauvoir's: The Second Sex. Monarch Press, Simon & Schuster, NewYork. 1990
Ursula Le Guin: The Left Hand of Darkness. Monarch Press, Simon & Schuster, NewYork. 1989
ספריה > ספרי ילדים

שלום אלוהים (תל אביב: כנפי מלאך, 1960) <לילדים> <בחתימת רבקה מרוז ; ערך איזי אברהמי ; צייר שלמה לוי>
צ'ארלי זפת (תל אביב: ביתן, תשנ"ז 1997) <רישומים - מיכאל דרוקס>
ספריה > סיפורים קצרים באנתולוגיות

New Writing from the Middle East. New American Library, NY. 1978
SOLO: Women on Women Alone. Dell Publishers, NY. 1977
תערוכות יחיד

מוזיקה לקירות, בשיתוף עם המלחין בן-ציון אורגד, אוניברסיטת פייס, ניו יורק, 2001; כפר בלום 1994; גלריה נורית לוי, ת"א 1994.
פיסול בספרים, לי-נייהוף, אמסטרדם; גלריה ארבל ראשון לציון; אוניברסיטת פייס, ניו יורק; גלריה צוותא, ת"א.
תערוכות קבוצתיות

2003 The Wandering Library, Venice Biennale
1998 The Calculus of Transfiguration: Meaning, Form &Process in Late 20th Century Art. Williamsburg Art & Historical Center, New York
1998 Mother Earth Celebration. Williamsburg Art & Historical Center, New York
Book Sculptures acquired by the 42nd Street Library, The Jewish Museum & private Collectors.
לקריאה נוספת

ד"ר ניצה קרן. "כיריעה ביד הרוקמת: נשים כותבות והטקסט ההגמוני", הוצאת אוניברסיטת בר-אילן, 2010; עמודים: 99-88, 224-219.
נורית זרחי, "בגלל הברדלס של למפדוזה", מוסף ידיעות אחרונות.
רונה שפריר, "שיעור חיבור", מוסף חדשות, 3 בספטמבר 1993
ענת לויט שם-אור, "רגע של כמיהה", הארץ, ספרים, 1 בנובמבר 1995
ענת מידן, "אשה, מטבח, אשה", זמנים מודרניים, לאשה, 30 באוגוסט 1995
חדוה גלילי, "אני לא מבינה איך לא נפגשנו קודם", לאשה, 8 ביולי 1996
ענבל פרלסון, "מלים, קווים, מוסר ואהבה", הארץ, 10 ביוני 1997